Vilmantas Dambrauskas

Vilmantas Dambrauskas (g. 1963 m. gruodžio 31 d. Šiauliuose) – Lietuvos dailininkas, dizaineris, fotografas.

Biografija 
1971-1982 m. mokėsi Šiaulių J.Janonio vidurinėje mokykloje, 1982-1989 m. studijavo Vilniaus dailės institute.

1989-1991 m. Šiaulių miesto kultūros centro dailininkas, 1991-1997 m. firmų „Mantas design“, „Abovas“, „Nesezonas“ dizaineris. Nuo 1998 m. Šiaulių universiteto Menų fakulteto Piešimo katedros dėstytojas, nuo 2007 m. docentas.

Lietuvos dizainerių sąjungos narys.

Kūryba 
Surengė autorines fotografijos, tapybos, kompiuterinės grafikos parodas Suomijoje, Prancūzijoje, Latvijoje, Baltarusijoje, Lietuvoje. Kino filmo „Sapnai. Žana.“ režisierius, scenaristas, prodiuseris (1997 m.). Filmas parodytas trumpametražinių filmų festivalyje Vokietijoje (1998 m.).

Bibliografija 
 Firmų ženklai ir logotipai, 1997 m.
 Apie reklamą prie kavos puodelio, 2009 m.
 Mano miesto portretai, 2014 m.

Šaltiniai 

Lietuvos dailininkai
Lietuvos dizaineriai
Lietuvos pedagogai